Diari Oficial de la Generalitat Valenciana


Sumari del DOGV 8397, del 04-10-2018 (2018/9099)

RESOLUCIÓ de 26 de setembre de 2018, de la Presidència de la Generalitat, per la qual s'aprova la constitució de l'agrupació dels ajuntaments d'Orba i la Vall de Laguar, per al sosteniment en comú del lloc de secretaria.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9099


Data del document
:   26-09-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 de setembre de 2018, de la Presidència de la Generalitat, per la qual s'aprova la constitució de l'agrupació dels ajuntaments d'Orba i la Vall de Laguar, per al sosteniment en comú del lloc de secretaria. [2018/9099]  
Segons el certificat de la Secretaria de l'Ajuntament d'Orba, de 2 de maig de 2018, el Ple de la corporació va aprovar inicialment, el dia 30 de juny de 2016, l'expedient de constitució i els estatuts que han de regir l'agrupació de les entitats locals d'Orba i la Vall de Laguar per al sosteniment en comú del lloc de secretaria.  
Segons el certificat de la Secretaria de l'Ajuntament de la Vall de Laguar, de 16 de gener de 2017, el Ple de la corporació va aprovar inicialment, el dia 27 d'octubre de 2016, l'expedient de constitució i els estatuts de l'agrupació de les entitats locals de la Vall de Laguar i Orba per al sosteniment en comú del lloc de secretaria.  
En vista del certificat de la Secretaria de l'Ajuntament d'Orba, de 2 de març de 2017, l'expedient de constitució de l'agrupació de les entitats locals d'Orba i la Vall de Laguar per al sosteniment en comú del lloc de secretaria s'ha mantingut exposat al públic al tauler d'edictes de l'Ajuntament, sense que s'hi hagen presentat reclamacions. Així mateix, es va publicar l'anunci d'informació pública de l'expedient de constitució de l'agrupació esmentada en el Butlletí Oficial de la Província número 21, de 31 de gener de 2017, sense que, segons el certificat de la Secretaria de l'Ajuntament de la Vall de Laguar, de 3 de març de 2017, s'hi hagen presentat al·legacions.  
  
Segons el certificat de la Secretaria de l'Ajuntament d'Orba, de 27 de juny de 2018, per l'acord plenari de 26 de juny de 2017, la corporació municipal va acordar definitivament la constitució de l'agrupació amb els municipis d'Orba i la Vall de Laguar per al sosteniment en comú del lloc de secretaria, així com la remissió de l'expedient a la Direcció General d'Administració Local per a tramitar-ho.  
  
El lloc de secretaria de l'Ajuntament d'Orba, actualment, es troba vacant a l'efecte de concurs, mentre que el de la Vall de Laguar està ocupat acumuladament pel funcionari de l'Administració local amb habilitació de caràcter nacional, Antonio Esturillo Peragalo.  
  
Segons el certificat de la Secretaria de 24 d'abril de 2018, els acords es van sotmetre a audiència de l'interessat, Antonio Esturillo Peragalo, titular de la Secretaria de l'Ajuntament del Verger, que exerceix actualment en règim d'acumulació el lloc de la secretaria de l'Ajuntament de la Vall de Laguar, sense que s'hi hagen produït reclamacions.  
  
Una vegada sol·licitat l'informe preceptiu a la Diputació Provincial d'Alacant, s'ha emés en sentit favorable, el dia 25 de gener de 2018, amb data de registre d'entrada de 12 març de 2018.  
No obstant això, aquest informe fa constar una advertència pel que fa a la contradicció manifesta en l'article 3.2 dels estatuts, en què s'estableix que «el funcionari de l'agrupació es desplaçarà a cada un dels ajuntaments interessats el 60 % i el 40 % de la jornada laboral, és a dir, quatre dies a l'Ajuntament d'Orba i un dia a l'Ajuntament de la Vall de Laguar», quan en l'informe de l'Alcaldia de la Vall de Laguar, de 25 d'octubre de 2017, justificatiu de la necessitat de crear l'agrupació es fa referència a la presència del secretari interventor en aquest municipi dos dies a la setmana. Una vegada comunicada la incoherència a l'Ajuntament d'Orba, promotor de l'agrupació amb la Vall de Laguar, detecten que es tracta d'un error material o de fet, i que el percentatge indicat és l'acordat i, efectivament, es correspondria amb els tres dies i dos dies en cada municipi, de manera que s'havia de rectificar el que es transcriu en els estatuts i s'havia de consignar la xifra correcta.  
Vist l'informe de la Diputació Provincial d'Alacant, i segons el certificat de la secretaria accidental de l'Ajuntament d'Orba, de 2 de maig de 2018, la corporació municipal, per acord plenari de 30 d'abril de 2018, va acordar corregir l'error material que hi ha en l'article 3, apartat 2n dels estatuts de l'agrupació relatiu a la distribució del nombre de dies setmanals, de manera que correspon el 60 % de la jornada laboral equivalent a 3 dies de treball a l'Ajuntament d'Orba, i el 40 % de la jornada laboral, equivalent a 2 dies de treball a l'Ajuntament de la Vall de Laguar.  
A més, pel que fa a la secretaria de l'agrupació dels ajuntaments d'Orba i la Vall de Laguar, procedeix la classificació com a secretaria de classe tercera, d'acord amb el que es preveu en l'article 166.c de la Llei 8/2010, de 23 de juny, de la Generalitat, de règim local de la Comunitat Valenciana, que atribueix aquesta classificació a les secretaries d'ajuntament el municipi de les quals tinga una població inferior a 5001 habitants, i el pressupost no excedisca els 3.000.000 d'euros. Aquests requisits concorren en aquest cas, segons les dades de població i de pressupostos que consten en la Direcció General d'Administració Local.  
  
Vistos els antecedents indicats i en virtut del que es disposa en els articles 164.2 i 166.2.c de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 12.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació nacional en l'àmbit territorial de la Comunitat Valenciana, i de conformitat amb la resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Aprovar la constitució d'una agrupació constituïda pels ajuntaments d'Orba i la Vall de Laguar, per al sosteniment en comú del lloc de secretaria.  
  
Segon  
Classificar el lloc de treball resultant de l'agrupació com a secretaria de classe tercera, que està reservat a personal funcionarial de l'Administració Local amb habilitació de caràcter nacional que pertanga a la subescala de secretaria intervenció.  
  
Contra aquesta resolució, que posa fi a la via administrativa, de conformitat amb l'establit en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 26 de setembre de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.